Amaŭrornito

La Amaŭrornitoj (laŭ la latina scienca nomo Amaurornis) estas birdogenro de la familio de Raledoj kaj ordo de Gruoformaj. Oni proponis monotipan subtribon, Amaurornithina, por tiu genro.

Taksonomio
La genro Amaurornis estis starigita de la germana natursciencisto Ludwig Reichenbach en 1853 kun la Oliveca amaŭrornito (Amaurornis olivacea) kiel tipa specio. La nomo devenas el la greka amauros, kun la signifo "malhela" aŭ "bruna" kaj ornis, kun la signifo "birdo".

Ankaŭ la Novgvinea nefluga ralo estis foje inkludita en tiun genron, sed plej ofte ĝi konstituas apartan monotipan genron Megacrex. La unuaj kladistikaj studoj pri raloj, bazitaj sur morfologio, forte sugestis, ke Amaurornis kiel tradicie difinita ne estas monofiletika, kaj ke kelkaj specioj metitaj tie estas fakte pli proksimaj al la malgrandaj raloj tradicie metitaj en Porzana. Tion poste konfirmis molekulaj studoj. Tamen, tiuj malgrandecaj specioj estas probable ankaŭ ne proksimaj al la grandaj membroj de Porzana, kaj tio postulus la restarigon de la malnova genro Zapornia.

Specioj
La genro enhavas kvin speciojn:
 Bildo  Scienca nomo Ordinara nomo  Distribuado120px  Amaurornis phoenicurus Fenikura amaŭrornito  tropika Azio el Pakistano oriente ĝis Indonezio120px  Amaurornis olivacea Oliveca amaŭrornito aŭ Filipina amaŭrornito Filipinoj   Amaurornis magnirostris Grandbeka amaŭrornitoTalaud-insuloj, Indonezio120px  Amaurornis isabellina Izabela amaŭrornito Sulaveso120px  Amaurornis moluccana Moluka amaŭrornito, helventra, ruĝvosta ralo  Aŭstralio, Molukoj, Nov-Gvineo, Bismarkoj kaj Salomonoj

 Referencoj 

Kategorio:Raledoj
Kategorio:Birdoj de Azio
Kategorio:Birdoj de Oceanio